มาเป็นครั้งที่ 3 ว่างเว้นไปนาน กลับมาชิมทบทวนความอร่อยที่เคยถูกใจ

เป็ดย่าง วันนี้เนื้อไม่หนา เหมือนได้ชิ้นบาง ๆ เคี้ยวไม่เต็มคำเหมือนเคย แต่รสยังอร่อยเช่นเดิม

มะระตุ๋นโครงหมู มะระขมดีถูกใจ ซดน้ำซุปอร่อยกำลังดี แต่ซี่โครงหมูยังเหนียวติดกระดูก น่าจะเป็นการต้มมากกว่าตุ๋น หรือว่าขายดีจนไม่ทันได้ตุ๋น เพราะมะระยังออกสีเขียวอ่อน ๆ ให้เห็น แต่หมูก็เคี้ยวหนุบหนับอร่อยอีกแบบ

ข้าวสวย ออกแข็งสักหน่อย ไม่นิ่มเคี้ยวไม่อร่อยเลย

มื้อนี้ไม่ค่อยถูกใจสักเท่าใด เหลือ 3 ดาว จากที่ตั้งในใจ 4-5 ดาวกับความอร่อยในอดีต